
            О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

ЗАПОВЕД

№ 60 /26.02.2021 г.
На основание чл.44, ал.2 от Закона за местното самоуправление и местната администрация, чл.282, ал.7  във връзка с ал.6 и ал.13 от Закона за предучилищното и училищното образование и във връзка с протокол от 25.02.2021 г. за обсъждане на формули с директори на училища
УТВЪРЖДАВАМ:

1. Формули за разпределение на средствата, получени по единни разходни стандарти за 2021 г. между училищата, второстепенни разпоредители с бюджет към Община Златоград, съгласно Приложението.

2. Правила за промени в разпределението на средствата между училищата при изменение на компонентите на формулата за 2021 г., съгласно Приложението.


Препис от заповедта да се сведе до знанието на директорите на училищата – второстепенни разпоредители с бюджет към Община Златоград.

Контрол по изпълнението на заповедта възлагам на директор на дирекция „ФСД, Б, ЧР и МДТ”.
МИРОСЛАВ ЯНЧЕВ       
Кмет на Община Златоград

Изготвил:                         
Аделина Юрукова

Гл.експерт „БМП”

Съгласували:         
Надя Мангарудова

Директор на дирекция „ФСД, Б, ЧР и МДТ”
Елмира Угорлиева-Пехливанова

Заместник-кмет на Община Златоград

                                                                               Приложение към 
Заповед № 60 /26.02.2021 г.
Формули за разпределение на средствата, получени по единни разходни стандарти за 2021 г. между училища, второстепенни разпоредители с бюджет към Община Златоград и Правила за промени в разпределението на средствата между училищата при изменение на компонентите на формулата за 2021 г.
Средствата по бюджета на Община Златоград за дейностите по възпитанието, подготовката и обучението на деца и ученици за 2021 г., в зависимост от бюджетната дейност по Единната бюджетна класификация за 2021 г., се разпределят по формули, както следва:
І. Формули   за   разпределение   на   средствата от държавния бюджет за издръжка на дейностите по възпитание и обучение на учениците, получени  въз основа на броя на децата и учениците, броя на групите и паралелките, вида и броя на образователните институции, стандарт за дете и ученик, стандарт за група и паралелка, стандарт за образователна институция и регионален коефициент за 2021г.  между училищата:
Средствата от държавния бюджет за дейностите по възпитанието и обучението на деца и ученици за 2021 г. по бюджета на Община Златоград се разпределят по следните формули в зависимост от дейността по Единната бюджетна класификация за 2021 г.:

1. Формула за разпределение на средствата за издръжка на дейностите по възпитание и обучение на неспециализираните училища, без професионални гимназии.

2. Формула за разпределение на средствата за целодневна организация на учебния ден.

Формулите по т.1 и т.2 служат за разпределение на средствата между училищата по дейност 322 „Неспециализирани училища, без професионални гимназии”.

Средствата за детските градини, училищата и центровете се умножават по регионален коефициент (РК) съгласно чл. 3 ал. 3 от Наредбата за финансиране на институциите в системата на предучилищното и училищното образование. 
Размерът на РК е определен в Приложение № 1а, към чл. 3а, ал. 1 от същата наредба. Групирането на общините за прилагане на регионалните коефициенти е определено с Приложение № 5, към т. 5 на РМС № 790 от 2020 г. за приемане на стандарти за делегираните от държавата дейности с натурални и стойностни показатели през 2021 г. 

С регионалния коефициент се увеличават средствата за издръжка на дейностите за възпитание и обучение, определени въз основа на броя на децата и учениците, на групите и паралелките, на образователните институции и на стандартите за дете и ученик; за група и паралелка и за образователна институция.

1. Формула за разпределение на средствата за издръжка на дейностите по възпитание и обучение на неспециализираните училища, без професионални гимназии.

Общият размер на средствата по единни разходни стандарти за училищата се определят по следната формула:

СФ = ОКФ + ДКФ, 

където


СФ – средства по формулата

ОКФ – основeн компонент по формулата

ДКФ – допълнителни компоненти по формулата
Основен компонент по формулата са средствата, получени въз основа на:

· Брой ученици, съгласно данните от Национална електронна информационна система за предучилищно и училищно образование на Министерство на образованието и науката към 01.01.2021 г.  
· Брой институции, съгласно данните от Национална електронна информационна система за предучилищно и училищно образование на Министерство на образованието и науката към 01.01.2021 г.  
· Брой паралелки, съгласно данните от Национална електронна информационна система за предучилищно и училищно образование на Министерство на образованието и науката към 01.01.2021 г.  
· Стандарт за ученик в паралелка в неспециализирано училище, без професионална гимназия 
· Стандарт за институция
· Стандарт за паралелка в неспециализирано училище, без професионална гимназия
Основният компонент по формулата се изчислява, както следва:
ОКФ= СИ*БИ+БП*СП+БУ*СУ,

където:

СИ – стандарт за институция, с включени средства за регионален коефициент
БИ – брой институции

БП – брой паралелки

СП- стандарт за паралелка, с включени средства за регионален коефициент
БУ – брой ученици

СУ – стандарт за ученик, с включени средства за регионален коефициент
Допълнителните компоненти диференцират получените средства по основния компонент:

Допълнителните компоненти се определят с Правилата за разпределение на средствата по допълнителните компоненти, включени във формулата за неспециализираните училища.
ДУГЕО  – добавка за гимназиален етап на обучение в училище с над 200 ученика
ДОУ – добавка за основно училище с над 200 ученика
Формула за разпределение на средствата по единни разходни стандарти за ученици в неспециализираните училища:
СФ = (ОКФ *97% + 1,5%ДУГЕО + 1,5%ДОУ)*(1+РК)
1.1. Правила за разпределение на средствата по отделни допълнителни компоненти, включени във формулата:
Средствата по допълнителните компоненти се определят, както следва:

1.1.1. Добавка в гимназиален етап на обучение в училище с над 200 ученика – ДУГЕО - 1,5 % от средствата се получават от училище с над 200 ученика в гимназиален етап на обучение
1.1.2. Добавка за основно училище с над 200 ученика– ДОУ - 1,5 % от средствата се получават от основно училище с над 200 ученика
1.2. Правила за промени в разпределението на средствата между училища, при изменение на броя на учениците или на стойностите на основните компоненти от формулата
1.2.1. Разпределението на средствата между училищата по формула се извършва въз основа на броя на учениците по данни от Национална електронна информационна система за предучилищно и училищно образование на Министерство на образованието и науката към 01 януари 2021 г.
1.2.2. Разпределението на средствата по формулата се коригира в резултат на броя на учениците веднъж годишно, отчитайки промените в броя на учениците в началото на учебната 2021/2022 година, спрямо броя им към 01.01.2021 г. Това касае както разпределението на база основни компоненти по формулата, така и разпределението по допълнителни компоненти, което се извършва въз основа на брой ученици. За броя на учениците се използват данните от Национална електронна информационна система за предучилищно и училищно образование на Министерство на образованието и науката.
1.2.3. При промяна в размера на единните разходни стандарти по време на годината, увеличението по съответния стандарт се разпределя пропорционално на броя на учениците.
1.2.4. При увеличение като цяло на броя на учениците за съответната дейност и при условие, че не бъде извършена корекция по бюджета на ПРБ за увеличения брой ученици, недостигът на средства се разпределя между училищата, пропорционално на броя на учениците към началото на учебната 2021/2022 г.
2. Формула за разпределение на средствата за целодневна организация на учебния ден.

Средствата от държавния бюджет за целодневна организация на учебния ден се разпределят между училищата, въз основа на следната формула:

СЦОУД = (ОКФ *100%)*(1+РК)
ОКФ = (БУЦОУД*НУГЦОУД+ БГЦОУД*НГЦОУД)
където 

СЦОУД – средства за осигуряване целодневна организация на учебния ден
БУЦОУД – брой ученици от I, II, III, IV, V, VІ и VІІ клас, обхванати в целодневна организация на учебния ден.

НУГЦОУД – норматив за ученик в група за целодневна организация на учебния ден, умножен с регионален коефициент
БГЦОУД – брой групи за целодневна организация на учебния ден
НГЦОУД – норматив за група за целодневна организация на учебния ден, умножен с регионален коефициент
ІІ. Средства от държавния бюджет по допълващи стандарти и нормативи за дете или ученик за 2021 г. над определените по т.І.
1. Допълнително финансиране за дейностите по обучение на ученици в задължителна училищна възраст за защитени училища съгласно чл.282, ал.14, т.3 от Закона за предучилищното и училищното образование
  Допълнителното финансиране за дейностите по обучението на ученици в задължителна училищна възраст за защитени училища се предоставя при условията и по реда на ПМС № 121 от 2017 г. за приемане на критерии за определяне на защитени училища в Република България и на условия и реда за тяхното допълнително финансиране. Средствата се включват в бюджета на училищата над средствата по формулата за 2021 г. Статут на защитени училища на територията на Община Златоград са ОУ  „Васил Левски” с.Ерма река и ОУ „Св.св.Кирил и Методий” с.Долен. Допълнителното финансиране за защитени училища се включва в бюджета на училището.
2.  Допълващ стандарт за материална база за учениците в дневна форма на обучение ДСМБ -  в размер на 25 лв. на ученик в дневна форма на обучение. Средствата се включват в бюджета на училището над средствата по формулата за 2021 г. и се изчисляват, както следва:
ДСМБ  = БУДФО*25 лв.

където 
БУДФО – брой ученици в дневна форма на обучение

3.   Норматив за подпомагане храненето на децата от подготвителни групи и  учениците от I до IV клас – ДСПХДПГУ

Средствата се предоставят при условията и по реда на Наредбата за финансиране на институциите в системата на предучилищното и училищното образование, приета с ПМС № 219/05.10.2018 г. Размерът на норматива за подпомагане храненето  за 2021  г. е 94 лв. на едно дете в подготвителна група/един ученик от I до IV клас. Средствата се включват в бюджета на училището, над средствата по формула за 2021 г. и се изчислява, както следва:
ДСПХДПГУ = УНЕОО*94 лв.,
където

УНЕОО – ученици от начален етап на основно образование (I до IV клас).
4.  Норматив за дете/ученик на ресурсно подпомагане 

Средствата по норматива се предоставят на основание чл.36 от Наредбата за финансиране на институциите в системата на предучилищното образование. Средствата се предоставят на детски градини и училища, в които интегрирано се възпитават и обучават децата и учениците на ресурсно подпомагане.  Средствата се включват в бюджета на съответното училище над средствата по формула и се плануват и отчитат в дейност „Ресурсно подпомагане”.
Средствата по норматива за дете/ученик на ресурсно подпомагане, се изчисляват, както следва:

НГЦОУД=БДУРП*3749 лв.,

където

БДУРП – брой деца/ученици на ресурсно подпомагане

5.  Норматив за създаване на условия за приобщаващо образование на дете/ученик на ресурсно подпомагане -НСУПОДУРП

Средствата по норматива се предоставят на основание чл.37 от Наредбата за финансиране на институциите в системата на предучилищното образование. Средства по норматив за създаване на условия за приобщаващо образование на дете/ученик на ресурсно подпомагане в детските градини и училищата, в които възпитават и обучават децата и учениците, в размер на 495 лв. на дете/ученик. Средствата се предоставят на детски градини и училища, в които интегрирано се възпитават и обучават децата и учениците на ресурсно подпомагане.  Средствата се включват в бюджета на съответното училище над средствата по формула и се плануват и отчитат в дейност „Ресурсно подпомагане”. Средствата по норматива за създаване на условия за приобщаващо образование за дете/ученик на ресурсно подпомагане, се изчисляват, както следва:

НСУПОДУРП=БДУРПОИ*495 лв.,

където

БДУРПОИ – брой деца/ученици на ресурсно подпомагане, обучаващи се интегрирано в детска градина и училище.

6.  Средства за занимания по интереси за неспециализирани, специализирани и специални училища

Средствата се предоставят въз основа на нормативи за занимания по интереси за институция и за ученик в дневна форма или дуална система на обучение, определени с акта по чл.282, ал.3 от ЗПУО, като броят на учениците се определя по данни от НЕИСПУО. 

Средствата за занимания по интереси, се изчисляват както следва:

СЗИ= 100 % *НИ*БИ + 100% НУДФОДСО*БУ

където

НИ – норматив за институция

БИ – брой институции

НУДФОДСО – норматив за ученик в дневна форма на обучение и дуална система на обучение

БУ – брой ученици 

7. Допълващ стандарт за ученик в дневна форма на обучение и дуална система на обучение в първи и втори гимназиален етап
Средствата се предоставят за ученик  в дневна форма на обучение и дуална система на обучение в първи и втори гимназиален етап по два допълващи стандарти в зависимост от вида на паралелката: за ученици в паралелки за професионална подготовка в неспециализирани училища, в паралелки в специализирани и специални училища и в ЦСОП, и за ученици в паралелки за профилирана подготовка в неспециализирани училища.
8. Средства по стандарт за ученици в самостоятелна форма на обучение

Размерът на стандарта за ученик в самостоятелна форма на обучение е  в размер на 733 лв. Средствата за самостоятелна форма на обучение се формира въз основа на броя на учениците към 01.01.2021 г. и размера на стандарта и се включват в бюджета на училището, но се предоставят на училищата само за броя на учениците явили се на изпитите за определяне на годишните оценки по учебните предмети от училищния учебен план.

В случаите, когато броят на явилите се ученици на изпити е по-малък от броя на учениците в самостоятелна форма по НЕИСПУО към 01.01.2021 г., неразпределените средства се отнасят в резерв за нерегулярни разходи и се разходват по реда на чл.282, ал.11 от ЗПУО.



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

